
คู่มือการปฏิบัติงานเบี้ยยังชีพ
กองสวัสดิการสังคม เทศบาลตำบลซาง
อำเภอเซกา  จังหวัดบึงกาฬ
โทร. ๐ ๔๒๔๙ ๐๕๓๙, โทรสาร ๐ ๔๒๐๘ ๒๑๗๘

คำนำ
กองสวัสดิการสังคม เทศบาลตำบลซาง  อำเภอเซกา จังหวัดบึงกาฬ  มีบทบาทหน้าที่ตามโครงสร้างกองสวัสดิการสังคม ดังนี้ 

๑.
งานสวัสดิการและพัฒนาชุมชน มีหน้าที่รับผิดชอบเกี่ยวกับงานสวัสดิการสังคม สนับสนุนกิจกรรมชุมชน รวมทั้งรับทราบปัญหา และให้คำปรึกษาแนะนำ เกี่ยวกับงานสวัสดิการสังคม สนับสนุนกิจกรรมชุมชน สนับสนุนศูนย์พัฒนา ครอบครัวในชุมชน สนับสนุนส่งเสริมการจัดตั้งกองทุนสวัสดิการชุมชน เสริมสร้างชุมชนให้เข้มแข็ง ดำเนินการ งานสภาเด็กและเยาวชน พัฒนาชุมชนทั้งทางด้านเศรษฐกิจ สังคม และวัฒนธรรม
๒.
งานสังคมสงเคราะห์ มีหน้าที่ควบคุมรับผิดชอบการปฏิบัติงานในด้านสังคมสงเคราะห์เบี้ยยังชีพผู้สูงอายุ คนพิการ ผู้ป่วยเอดส์ สงเคราะห์ช่วยเหลือประชาชนผู้ประสบปัญหาความเดือดร้อนทางสังคม สงเคราะห์ครอบครัว ผู้มีรายได้น้อยและผู้ไร้ที่พึ่ง ช่วยเหลือประชาชนผู้ด้อยโอกาส พัฒนาคุณภาพชีวิตประชาชน งานโครงการ เงินอุดหนุนเพื่อการเลี้ยงดูเด็กแรกเกิด และให้คำปรึกษาแนะนำในด้านสงเคราะห์แก่ผู้มาขอรับบริการ 
๓.
งานส่งเสริมอาชีพและพัฒนาสตรี มีหน้าที่ส่งเสริมการพัฒนาอาชีพ ส่งเสริมการจัดตั้งกลุ่มอาชีพ ส่งเสริมให้ประชาชนมีเงินมีทุนใน การประกอบอาชีพ งานให้คำปรึกษาด้านอาชีพให้แก่ผู้มารขอรับคำแนะนำ งานพัฒนาสตรี ส่งเสริมการ ฝึกอบรมให้สตรีมีความเป็นผู้นำ สร้างเครือข่ายในสตรี งานพัฒนาคุณภาพเด็ก สตรี คนชรา สนับสนุน ส่งเสริมการแก้ไขปัญหาแรงงานในพื้นที่และผู้ประสบปัญหาความยากจน 
๔.
งานอื่นๆ ตามที่กฎหมายบัญญัติหรือเป็นภารกิจถ่ายโอนตามกฎหมาย หรือตามที่ผู้บังคับบัญชา มอบหมาย 
ดังนั้น เพื่อให้ประชาชนที่มาขอรับบริการได้มีความเข้าใจที่ถูกต้อง มีแนวทางปฏิบัติที่ชัดเจน ซึ่งจะนำไปสู่ความสะดวก รวดเร็ว และถูกต้องในการขอรับบริการลงทะเบียนและยื่นคำขอรับเบี้ยยังชีพ ผู้สูงอายุ ลงทะเบียนและยื่นคำขอรับเบี้ยความพิการ และยื่นคำขอรับการสงเคราะห์เบี้ยยังชีพผู้ป่วยเอดส์ 
กองสวัสดิการสังคม เทศบาลตำบลซาง  อำเภอเซกา จังหวัดบึงกาฬ หวังเป็นอย่างยิ่งว่า คู่มือฉบับนี้จะเป็นส่วนหนึ่งที่ทำให้ผู้สูงอายุ คนพิการ ผู้ป่วยเอดส์ มีความเข้าใจที่ถูกต้องถึงสิทธิที่พึงได้รับ รวมทั้งทราบ แนวทางในการปฏิบัติที่ชัดเจน ซึ่งทำให้เกิดประโยชน์สูงสุดต่อประชาชนผู้มาขอรับบริการ ต่อไป
กองสวัสดิการสังคม
เทศบาลตำบลซาง  อำเภอเซกา  จังหวัดบึงกาฬ
สารบัญ

ความเป็นมาและความสำคัญในการจัดทำคู่มือ


คู่มือการปฏิบัติงาน (Work Manual) เป็นเครื่องมือที่สำคัญอย่างหนึ่งในการทำงานทั้งระดับหัวหน้างานและผู้ปฏิบัติงาน ซึ่งเป็นการจัดทำรายละเอียดของการทำงานในหน่วยงานนั้น ๆ อย่างเป็นระบบและครบถ้วน สามารถนำไปใช้ประโยชน์ได้หลายประการ เช่น การสอนงานการตรวจสอบการทำงาน                การควบคุมงาน การติดตามงานและการประเมินผลการปฏิบัติงาน เป็นต้น ทั้งนี้ เพื่อเพิ่มประสิทธิภาพในการดำเนินงานขององค์กรเปรียบเสมือนแผนที่บอกเส้นทางการทำงานที่มีจุดเริ่มต้น และจุดสิ้นสุดมีคำอธิบายตามที่จำเป็นเพื่อให้ผู้ปฏิบัติงานไว้ใช้อ้างอิงมิให้เกิดความผิดพลาดในการทำงาน การจัดทำคู่มือการปฏิบัติงานถือเป็นเครื่องมืออย่างหนึ่งในการสร้างมาตรฐานการปฏิบัติงานตามแนวทางของสำนักงานคณะกรรมการพัฒนาระบบข้าราชการ (ก.พ.ร.) ที่มุ่งไปสู่การบริการคุณภาพทั่วทั้งองค์กรอย่างมีประสิทธิภาพ ทั้งนี้ เพื่อให้การทำงานของส่วนราชการได้มาตรฐานเป็นไปตามเป้าหมาย ได้ผลิตผลหรือการบริการที่มีคุณภาพเสร็จรวดเร็วทันตามกำหนดเวลานัดหมาย มีการทำงานปลอดภัย และไม่สร้างมลพิษแก่ชุมชน เพื่อบรรลุข้อกำหนดที่สำคัญของกระบวนการดังกล่าว คู่มือการปฏิบัติงานของหน่วยงานดังนี้


1. เพื่อให้หน่วยงานมีการจัดทำคู่มือฯ เพื่อประกอบการปฏิบัติงานให้เป็นมาตรฐานเดียวกันรวมถึง ป้องกันความผิดพลาดที่อาจเกิดขึ้นจากการปฏิบัติงานของเจ้าหน้าที่สำหรับการจัดทำคู่มือ การจัดทำคู่มือการปฏิบัติงานของฝ่ายต่าง ๆ ดังนี้ เพื่ออธิบายขั้นตอนรายละเอียดของกระบวนงานในความรับผิดชอบของฝ่ายพัฒนาชุมชนและสวัสดิการสังคม ให้ผู้ปฏิบัติงานทราบและเข้าใจว่าควรปฏิบัติงานอย่างไร เมื่อใด กับใคร และควรทำอะไรก่อนและหลัง โดยมีเอกสารอ้างอิงในการปฏิบัติงาน


2. เพื่อให้การปฏิบัติงานด้านสวัสดิการสังคมและพัฒนาชุมชนมีแนวทางการปฏิบัติเป็นตามมาตรฐาน และเป็นไปตามเป้าหมายที่กำหนด ได้ผลิตผลหรือการบริการที่มีคุณภาพ เสร็จรวดเร็วทันตามกำหนดเวลานัดหมาย


3. เพื่อให้ผู้ปฏิบัติงานด้านสวัสดิการสังคมและพัฒนาชุมชนหรือผู้ที่เกี่ยวข้องกับงานดังกล่าวรวมทั้งผู้ที่สนใจใฝ่รู้ได้ทราบแนวทางการปฏิบัติงานด้านสวัสดิการและพัฒนาชุมชน และสามารถนำไปใช้เป็นสื่อในการติดต่อประสานงาน


4. เพื่อเป็นพื้นฐานสำหรับผู้บริหารใช้ในการทบทวนและตรวจติดตามงานได้ทุกขั้นตอน
คู่มือสำหรับการปฏิบัติหน้าที่
เกี่ยวกับการจ่ายเบี้ยยังชีพผู้สูงอายุ


[image: image3.png]



หน่วยงานที่รับผิดชอบ 
กองสวัสดิการสังคม เทศบาลตำบลซาง อำเภอเซกา จังหวัดบึงกาฬ
ชื่อกระบวนการ

การยืนยันสิทธิเพื่อรับเงินเบี้ยยังชีพผู้สูงอายุ ผู้สูงอายุที่จะมีอายุครบหกสิบปีบริบูรณ์ขึ้นไปในปีงบประมาณถัด ไปให้มายืนยันสิทธิเพื่อขอรับเงินเบี้ยยังชีพผู้สูงอายุ ผู้มีสิทธิ์จะได้รับเบี้ยยังชีพผู้สูงอายุ ต้องเป็นผู้มีคุณสมบัติและไม่มีลักษณะต้องห้าม  ดังต่อไปนี้
1)
มีสัญชาติไทย
2)
มีชื่อในทะเบียนบ้านในเขตองค์กรปกครองส่วนท้องถิ่น 
3)
มีอายุหกสิบปีบริบูรณ์ขึ้นไป  ซึ่งได้ยืนยันสิทธิขอรับเงินเบี้ยยังชีพผู้สูงอายุขององค์กรปกครองส่วนท้องถิ่น
4)
เป็นผู้ไม่มีรายได้หรือมีรายได้ไม่เพียงพอแก่การยังชีพตามที่คณะกรรมการผู้สูงอายุแห่งชาติตามกฎหมายว่าด้วยผู้สูงอายุกำหนด
ทั้งนี้  คณะกรรมการผู้สูงอายุแห่งชาติอยู่ระหว่างการพิจารณากำหนดคุณสมบัติของผู้มีสิทธิรับเงินเบี้ยยังชีพผู้สูงอายุข้อ 6 (4)  ดังนั้น  ในระหว่างที่คณะกรรมการผู้สูงอายุแห่งชาติยังมิได้กำหนดคุณสมบัติของผู้มีสิทธิรับเงินเบี้ยยังชีพผู้สูงอายุดังกล่าว  ให้องค์กรปกครองส่วนท้องถิ่นให้คุณสมบัติผู้รับเบี้ยยังชีพผู้สูงอายุตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552  และที่แก้ไขเพิ่มเติม ไปพลางก่อน (4) ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจหรือองค์กรปกครองส่วนท้องถิ่น ได้แก่ 
(ก) ผู้รับเงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน  
(ข) ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น 
(ค) ผู้ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่น    
ที่รัฐหรือองค์กรปกครองส่วนท้องถิ่นจัดให้เป็นประจำ 
หมายเหตุ  บุคคลตาม (ก)  (ข)  และ (ค)  ไม่รวมถึง  ผู้พิการหรือผู้ป่วยเอดส์
กรณีที่ผู้สูงอายุย้ายภูมิลำเนาเข้ามาใหม่ในเขตพื้นที่เทศบาลตำบลซาง  ขอให้มาติดต่อลงทะเบียนขอรับเบี้ยยังชีพ ณ สำนักงานเทศบาลตำบลซาง  เพื่อที่เทศบาลฯ จะได้ประสานองค์กรปกครองส่วนท้องถิ่นเดิม ดำเนินการประกาศถอนรายชื่อ และไม่จ่ายเงินเบี้ยยังชีพฯ ซ้ำซ้อนกัน
เอกสารหลักฐานประกอบการยืนยันสิทธิรับเงินเบี้ยยังชีพผู้สูงอายุ
กรณีรับด้วยตนเอง
1. สำเนาบัตรประจำตัวประชาชนหรือบัตรอื่นที่ออกให้โดยหน่วยงานของรัฐที่มีรูปถ่าย 
2. สำเนาทะเบียนบ้าน
3. สำเนาสมุดบัญชีเงินฝากธนาคาร(กรณีที่ผู้ขอรับเงินเบี้ยยังชีพ ผู้ประสงค์ขอรับเงินผ่านธนาคาร)
กรณีรับมอบอำนาจ

1. หนังสือมอบอำนาจ
2. สำเนาบัตรประจำตัวประชาชนหรือบัตรอื่นที่ออกให้โดยหน่วยงานของรัฐที่มีรูปถ่ายของผู้มอบอำนาจและผู้รับมอบอำนาจ 
3. สำเนาสมุดบัญชีเงินฝากธนาคารของผู้รับมอบอำนาจ (กรณีผู้ขอรับเงินเบี้ยยังชีพผู้ประสงค์ขอรับเงินเบี้ยยังชีพผู้สูงอายุประสงค์ขอรับเงินเบี้ยยังชีพผู้สูงอายุผ่านธนาคารของผู้รับมอบอำนาจ)
วิธีการขั้นตอนการยืนยันสิทธิเพื่อรับเงินเบี้ยยังชีพผู้สูงอายุและระยะเวลาที่ใช้ในการดำเนินการ
1. ผู้ที่ประสงค์จะขอรับเบี้ยยังชีพผู้สูงอายุ ในปีงบประมาณถัดไปหรือผู้รับมอบอำนาจ ยื่นคำขอพร้อมเอกสารหลักฐาน และเจ้าหน้าที่ตรวจสอบคำร้องขอลงทะเบียน และเอกสารหลักฐานประกอบ
2. ออกใบแบบยืนยันสิทธิตามแบบยื่นคำขอลงทะเบียนให้ผู้ขอลงทะเบียนหรือผู้รับมอบอำนาจ
แผนผังแสดงขั้นตอนและระยะเวลาการปฏิบัติงาน
(การยืนยันสิทธิรับเบี้ยยังชีพผู้สูงอายุ)












สรุป กระบวนงานบริการ 6 ขั้นตอน รวมระยะเวลา 1 ชั่วโมง 20 นาที
สิทธิที่จะได้รับเงินเบี้ยยังชีพผู้สูงอายุ
ผู้สูงอายุที่มีสิทธิได้รับเงินเบี้ยยังชีพผู้สูงอายุ ในอัตราแบบขั้นบันได ดังนี้
· อายุ 60 – 69 ปี ได้รับเบี้ยยังชีพ   600  บาท
· อายุ 70 – 79 ปี ได้รับเบี้ยยังชีพ   700  บาท
· อายุ 80 – 89 ปี ได้รับเบี้ยยังชีพ   800  บาท
· อายุ 90 ปีขึ้นไป  ได้รับเบี้ยยังชีพ 1,000 บาท
หรือตามมติคณะรัฐมนตรี  ภายในวันที่  10 ของทุกเดือน
ข้อ 9 ตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2566 หากมีการปรับอัตราการจ่ายเงินเบี้ยยังชีพผู้สูงอายุแบบขั้นบันไดตามมติคณะรัฐมนตรี ให้มีการปรับอัตราการจ่ายเงินเบี้ยยังชีพผู้สูงอายุ ณ เดือนที่ผู้สูงอายุมีอายุครบช่วงอายุในเดือนถัดไป หากผู้สูงอายุไม่มีวันและเดือนเกิดให้พิจารณาวันและเดือนเกิด ตามมาตรา 16 แห่งประมวลกฎหมาย แพ่งและพาณิชย์ แห่งระเบียบกระทรวงมหาดไทยว่าด้วยหลักเกณฑ์การจ่ายเบี้ยยังชีพผู้สูงอายุขององค์กรปกครองส่วนท้องถิ่น พ.ศ.2566
กฎหมาย/ระเบียบที่เกี่ยวข้อง
1. รัฐธรรมนูญแห่งราชอาณาจักรไทย พุทธศักราช ๒๕๖๐
2. พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น    พ.ศ. 2542 และที่แก้ไขเพิ่มเติมถึง (ฉบับที่ 2) พ.ศ. 2549
3. พระราชบัญญัติเทศบาล พ.ศ. 2496 และที่แก้ไขเพิ่มเติมถึงฉบับที่ 14 พ.ศ. 2562
4. พระราชบัญญัติผู้สูงอายุ พ.ศ. 2546 และที่แก้ไขเพิ่มเติม
5. 
ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2566
ช่วงเวลาที่ให้บริการ
เปิดให้บริการวันจันทร์ ถึง ศุกร์(เว้นวันหยุดราชการ)ตั้งแต่เวลา 08.30 น. ถึง 16.30 น.
ช่องทางให้บริการ/ติดต่อสอบถามข้อมูล
กองสวัสดิการสังคม เทศบาลตำบลซาง อำเภอเซกา จังหวัดบึงกาฬ เบอร์โทร 042-490539

คู่มือสำหรับการปฏิบัติหน้าที่
เกี่ยวกับการจ่ายเบี้ยความพิการ
ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการขององค์กรปกครองส่วนท้องถิ่นพ.ศ. 2553 และแก้ไขเพิ่มเติม(ฉบับที่ 4) พ.ศ. 2562 กำหนดให้คนพิการ ลงทะเบียน และยื่นคำขอรับเงินเบี้ยความพิการ เพื่อรับเบี้ยความพิการในเดือนถัดไป ณ ที่ทำการองค์กรปกครองส่วนท้องถิ่น ที่ตนมี ภูมิลำเนา หรือสถานที่ที่องค์กรปกครองส่วนท้องถิ่นกำหนด  
หน่วยงานที่รับผิดชอบ 
กองสวัสดิการสังคม เทศบาลตำบลซาง อำเภอเซกา จังหวัดบึงกาฬ
ชื่อกระบวนการ

การยืนยันสิทธิเพื่อรับเงินเบี้ยความพิการ 
ผู้มีสิทธิจะได้รับเงินเบี้ยความพิการ ต้องเป็นผู้มีคุณสมบัติและไม่มีลักษณะต้องห้าม ดังต่อไปนี้
(1) มีสัญชาติไทย
(2) มีภูมิลำเนาอยู่ในเขต เทศบาลตำบลซาง (ตามทะเบียนบ้าน)
(3) มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ
(4) ไม่เป็นบุคคลซึ่งอยู่ในความอุปการะของสถานสงเคราะห์ของรัฐ

ในการยื่นคำขอลงทะเบียนรับเงินเบี้ยความพิการ คนพิการหรือผู้ดูแลคนพิการจะต้องแสดงความ ประสงค์ขอรับเงินเบี้ยความพิการ โดยรับเงินสดด้วยตนเอง หรือโอนเงินเข้าบัญชีเงินฝากธนาคารในนามคน พิการหรือผู้ดูแลคนพิการ ผู้แทนโดยชอบธรรม ผู้พิทักษ์ ผู้อนุบาล แล้วแต่กรณี
ในกรณีที่คนพิการเป็นผู้เยาว์ซึ่งมีผู้แทนโดยชอบ คนเสมือนไร้ความสามารถหรือคนไร้ความสามารถ ให้ผู้แทนโดยชอบธรรม ผู้พิทักษ์ หรือผู้อนุบาล แล้วแต่กรณี ยื่นคำขอแทนโดยแสดงหลักฐานการเป็นผู้แทน ดังกล่าว
กรณีได้รับเบี้ยยังชีพคนพิการอยู่แล้วและได้ย้ายเข้ามาในพื้นที่เทศบาลตำบลซางจะต้องมาขึ้นทะเบียนและยื่นคำขอรับเงินเบี้ยความพิการที่ เทศบาลตำบลซาง และให้ได้รับเบี้ยความพิการจากองค์กรปกครองส่วนท้องถิ่นในเดือนถัดไป ทั้งนี้ ต้องได้รับการยืนยันจากองค์กรปกครองส่วนท้องถิ่นเดิมที่จ่ายเงินเบี้ยความพิการเพื่อไม่ให้เกิดความซ้ำซ้อน 
เอกสารหลักฐานประกอบการลงทะเบียนเพื่อรับเบี้ยความพิการ
1. แบบคำขอลงทะเบียนรับเงินเบี้ยยังชีพคนพิการ
2. บัตรประจำตัวคนพิการตามกฎหมายว่าด้วยการส่งเสริม 
3. คุณภาพชีวิตคนพิการ ฉบับจริงพร้อมสำเนา
4. ทะเบียนบ้านพร้อมสำเนา
5. สมุดบัญชีเงินฝากธนาคารพร้อมสำเนา (เฉพาะหน้าที่แสดงชื่อ และเลขที่บัญชี) สำหรับกรณีที่ผู้ขอรับเงินเบี้ยยังชีพคนพิการ ประสงค์ขอรับเงินเบี้ยยังชีพผ่านธนาคาร
หมายเหตุ  : กรณีที่คนพิการไม่สามารถมาลงทะเบียนด้วยตนเอง อาจมอบอำนาจ เป็นลายลักษณ์อักษรให้ผู้ดูแลคนพิการยื่นคำขอแทน แต่ต้องนำหลักฐานของคนพิการและคนดูแลคนพิการไปแสดงต่อเจ้าหน้าที่ด้วย คนพิการที่เป็นผู้สูงอายุสามารถลงทะเบียนเพื่อขอรับเบี้ยยังชีพผู้สูงอายุได้ด้วย
ขั้นตอนการลงทะเบียนของผู้มีสิทธิได้รับเงินเบี้ยความพิการ
1. ผู้ที่ประสงค์จะขอรับเบี้ยความพิการ หรือผู้รับมอบอำนาจ ยื่นคำขอพร้อมเอกสารหลักฐานและเจ้าหน้าที่ตรวจสอบคำร้องขอลงทะเบียน และเอกสารหลักฐานประกอบ
2. ออกใบรับลงทะเบียน ตามแบบยื่นคำขอลงทะเบียนให้ผู้ขอลงทะเบียน
แผนผังแสดงขั้นตอนและระยะเวลาการปฏิบัติราชการ
(การยื่นคำขอของผู้มีสิทธิได้รับเงินเบี้ยความพิการ)












สรุป กระบวนงานบริการ 6 ขั้นตอน รวมระยะเวลา 1 ชั่วโมง 20 นาที
สิทธิที่จะได้รับเบี้ยความพิการ

ให้ได้รับเบี้ยความพิการในอัตราตามมติคณะรัฐมนตรีกำหนด ปัจจุบันได้รับ ดังนี้ 

- อายุแรกเกิด - 18 ปี จะได้รับ 1,000 บาท 

- อายุ 18 ปีบริบูรณ์ขึ้นไป จะได้รับ 800 บาท
กฎหมาย/ระเบียบที่เกี่ยวข้อง

1. รัฐธรรมนูญแห่งราชอาณาจักรไทย พุทธศักราช ๒๕๖๐
2. พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น    พ.ศ. 2542 และที่แก้ไขเพิ่มเติมถึง (ฉบับที่ 2) พ.ศ. 2549
3. พระราชบัญญัติเทศบาล พ.ศ. 2496 และที่แก้ไขเพิ่มเติมถึงฉบับที่ 14 พ.ศ. 2562
4. พระราชบัญญัติส่งเสริมและพัฒนาคุณภาพชีวิตคนพิการ พ.ศ.2550 และที่แก้ไขเพิ่มเติม
5. ระเบียบกระทรวงมหาดไทย ว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น พ.ศ. 2553 และที่แก้ไขเพิ่มเติม ฉบับที่4 พ.ศ. 2562
ช่วงเวลาที่ให้บริการ
เปิดให้บริการวันจันทร์ ถึง ศุกร์(เว้นวันหยุดราชการ)ตั้งแต่เวลา 08.30 น. ถึง 16.30 น.
ช่องทางให้บริการ/ติดต่อสอบถามข้อมูล

กองสวัสดิการสังคม เทศบาลตำบลซาง อำเภอเซกา จังหวัดบึงกาฬ เบอร์โทร 042-490539

คู่มือสำหรับการปฏิบัติหน้าที่
เกี่ยวกับการยื่นคำร้องเพื่อขอรับเงินสงเคราะห์เพื่อการยังชีพ
ระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ. 2548 กำหนดให้ผู้ป่วยเอดส์ที่มีคุณสมบัติครบถ้วนตามระเบียบฯ และมีความประสงค์ จะขอรับการสงเคราะห์ให้ยื่นคำขอต่อผู้บริหารท้องถิ่นที่ตนมีผู้ลำเนาอยู่ กรณีไม่สามารถเดินทางมายื่นคำขอรับ การสงเคราะห์ด้วยตนเองได้จะมอบอำนาจให้ผู้อุปการะมาดำเนินการก็ได้
คุณสมบัติของผู้มีสิทธิจะได้รับเงินสงเคราะห์เพื่อการยังชีพ
ผู้มีสิทธิจะได้รับเงินสงเคราะห์ต้องเป็นผู้มีคุณสมบัติและไม่มีลักษณะต้องห้าม ดังต่อไปนี้ 
1. ผู้ป่วยเอดส์มีสิทธิได้รับเงินสงเคราะห์เบี้ยยังชีพผู้ป่วยเอดส์ ต้องมีใบรับรองแพทย์ซึ่งออกให้โดยสถานพยาบาลของรัฐ ยืนยันว่าเป็นโรคเอดส์จริง 

2. ผู้ป่วยเอดส์ต้องมีภูมิลำเนาอยู่ในเขตเทศบาลตำบลซาง
3. กรณีที่ผู้ป่วยเอดส์ไม่สามารถเดินทางมายื่นคำขอรับการสงเคราะห์ด้วยตนเองได้จะมอบอำนาจให้ผู้อุปการะมาดำเนินการแทนได้
4. กรณีผู้ป่วยเอดส์ เป็นผู้สูงอายุหรือคนพิการ หรือเป็นทั้งผู้สูงอายุและคนพิการ สามารถดำเนินการได้ทั้งหมด
5. กรณีผู้ป่วยเอดส์ได้รับเบี้ยยังชีพผู้ป่วยเอดส์แล้วแล้ว ต่อมาได้ย้ายภูมิลำเนา (ย้ายชื่อในทะเบียนบ้าน)   ไปอยู่ในเขตองค์กรปกครองส่วนท้องถิ่นอื่น ผู้ป่วยเอดส์ต้องดำเนินการยื่นคำร้องขอรับเบี้ยยังชีพผู้ป่วยเอดส์           อีกครั้ง ณ องค์กรปกครองส่วนท้องถิ่นที่ย้ายภูมิลำเนาเข้าไปอยู่ใหม่ (เพื่อรับเงินเบี้ยยังชีพผู้ป่วยเอดส์ จากองค์กรปกครองส่วนท้องถิ่นที่ย้ายเข้าไปอยู่ใหม่) ซึ่งถ้าผู้ป่วยเอดส์ไม่ดำเนินการยื่นคำร้องขอรับเบี้ย ยังชีพผู้ป่วยเอดส์ อีกครั้ง ณ องค์กรปกครองส่วนท้องถิ่นที่ย้ายภูมิลำเนาเข้าไปอยู่ใหม่ ผู้ป่วยเอดส์จะได้รับเงินเบี้ยยังชีพผู้ป่วยเอดส์       ถึงเดือนที่ย้ายภูมิลำเนา เท่านั้น
6. กรณีผู้ป่วยเอดส์ เสียชีวิต ผู้ดูแลหรือญาติของผู้ป่วยเอดส์ที่เสียชีวิตต้องแจ้งให้ ส่วนสวัสดิการสังคมทราบภายใน 7 วัน 
ขั้นตอนระยะเวลาในการดำเนินการ
1. ผู้ที่ประสงค์จะขอรับการสงเคราะห์หรือผู้รับมอบอำนาจ ยื่นคำขอ พร้อมเอกสารหลักฐาน และเจ้าหน้าที่ตรวจสอบคำร้องขอลงทะเบียน และเอกสารหลักฐานประกอบ
2. ออกใบนัดหมายตรวจสภาพความเป็นอยู่ และคุณสมบัติ
3. ออกตรวจสภาพความเป็นอยู่และคุณสมบัติของผู้ที่ประสงค์รับการสงเคราะห์
4. จัดทำทะเบียนประวัติพร้อมเอกสารหลักฐานประกอบความเห็นเพื่อเสนอผู้บริหารพิจารณา 
5. พิจารณาอนุมัติ
แผนผังแสดงขั้นตอนและระยะเวลาการปฏิบัติราชการ
(ขอรับเงินสงเคราะห์เพื่อการยังชีพ)








สรุป กระบวนงานบริการ 4 ขั้นตอน รวมระยะเวลา 6 วัน
กฎหมาย/ระเบียบที่เกี่ยวข้อง

1. พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น    พ.ศ. 2542 และที่แก้ไขเพิ่มเติมถึง (ฉบับที่ 2) พ.ศ. 2549
2. ระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ. 2548 
ช่วงเวลาที่ให้บริการ

เปิดให้บริการวันจันทร์ ถึง ศุกร์(เว้นวันหยุดราชการ)ตั้งแต่เวลา 08.30 น. ถึง 16.30 น.
ช่องทางให้บริการ/ติดต่อสอบถามข้อมูล
กองสวัสดิการสังคม เทศบาลตำบลซาง อำเภอเซกา จังหวัดบึงกาฬ เบอร์โทร 042-490539

คู่มือการปฏิบัติงานเบี้ยยังชีพ





                        





         ให้ผู้สูงอายุที่จะมีอายุครบหกสิบปีบริบูรณ์ขึ้นไปในปีงบประมาณถัดไปให้มายืนยันสิทธิเพื่อขอรับเงินเบี้ยยังชีพผู้สูงอายุตั้งแต่เดือนมกราคมจนถึงเดือนธันวาคมของทุกปีตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2566... จ้า





อย่าลืม !  ไม่มายืนยันสิทธิไม่ได้รับเบี้ยยังชีพ   








ยื่นคำขอยืนยันสิทธิฯ พร้อมเอกสารหลักฐาน 3 นาที/ราย





เจ้าหน้าที่ตรวจสอบเอกสารหลักฐาน/สัมภาษณ์/บันทึกข้อมูลในแบบสารสนเทศฯ  2 นาที/ราย








รวบรวมเอกสารเสนอคณะกรรมการตรวจสอบคุณสมบัติ 5 นาที/ราย














ออกใบยืนยันสิทธิ ตามแบบยื่นคำขอยืนยันสิทธิ ให้ผู้ขอยืนยันสิทธิหรือผู้รับมอบอำนาจ 10นาที/ราย





การขออนุมัติเบิกเงินงบประมาณเพื่อจ่ายเบี้ยยังชีพผู้สูงอายุประจำเดือน   30นาที/ครั้ง





รายงานผลการดำเนินงานจ่ายเงินตามโครงการสร้างหลักประกันรายได้ให้แก่ผู้สูงอายุประจำเดือน   30นาที/ครั้ง





ยื่นลงทะเบียนเพื่อรับเบี้ยความพิการ พร้อมเอกสารหลักฐาน 3 นาที/ราย





เจ้าหน้าที่ตรวจสอบเอกสารหลักฐาน/สัมภาษณ์/บันทึกข้อมูลในแบบสารสนเทศฯ  2 นาที/ราย








รวบรวมเอกสารเสนอคณะกรรมการตรวจสอบคุณสมบัติ 5 นาที/ราย














ออกใบยืนยันสิทธิ ตามแบบยื่นคำขอยืนยันสิทธิ ให้ผู้ขอยืนยันสิทธิหรือผู้รับมอบอำนาจ 10นาที/ราย





การขออนุมัติเบิกเงินงบประมาณเพื่อจ่ายเบี้ยยังชีพความพิการประจำเดือน   30นาที/ครั้ง





รายงานผลการดำเนินงานจ่ายเงินตามโครงการสร้างหลักประกันรายได้ให้แก่คนพิการประจำเดือน   30นาที/ครั้ง





ยื่นคำขอลงทะเบียนฯ พร้อมเอกสารหลักฐาน 3 นาที/ราย





เจ้าหน้าที่ออกตรวจสภาพความเป็นอยู่และคุณสมบัติของผู้ที่ประสงค์รับการสงเคราะห์  5 วัน/ราย








จัดทำทะเบียนประวัติพร้อมเอกสารประกอบ 30 นาที/ราย














ผู้บริหารท้องถิ่นพิจารณาอนุมัติผู้มีสิทธิได้รับเงินสงเคราะห์  1วัน/ราย








